Diari Oficial de la Generalitat Valenciana


Sumari del DOGV 9496, del 23-12-2022 (2022/11830)

RESOLUCIÓ de 9 de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits per import de 312.000 euros en el capítol 6 del programa 612.30, Patrimoni de la Generalitat, de la Conselleria d'Hisenda i Model Econòmic (expedient 06.029/22-225).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9496

Data del DOGV
:   23-12-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/11389


Data del document
:   09-12-2022

Organisme emissor
:   Conselleria d'Hisenda i Model Econòmic

Tipus de document
:   Resolució

Descriptors 

:   * Conselleria d'Hisenda i Model Econòmic

RESOLUCIÓ de 9 de desembre de 2022, de la Conselleria d'Hisenda i Model Econòmic, per la qual s'autoritza una anul·lació de crèdits per import de 312.000 euros en el capítol 6 del programa 612.30, Patrimoni de la Generalitat, de la Conselleria d'Hisenda i Model Econòmic (expedient 06.029/22-225). [2022/11022]  
En l'annex d'inversions del programa 612.30 Patrimoni de la Generalitat, figura el projecte d'inversió ER270 «Reforma d'edificis administratius», amb una dotació inicial d'1.804.000 euros, dels quals 1.700.000 euros estan previstos per a la «Reforma de l'edifici situat a València, carrer del Miquelet». Aquest projecte està afecte a fons FEDER. Programa operatiu 2021-2027. Eix 4. PI 4.3, Programa d'estalvi i eficiència energètica en els edificis públics, per un import de 312.000 euros.  
D'altra banda, el conveni subscrit en data 30 de desembre de 2021 entre el Ministeri de Transports, Mobilitat i Agenda Urbana i la Comunitat Valenciana per a l'execució del Programa d'impuls a la rehabilitació d'edificis públics (PIREP), l'objecte del qual és la concessió directa d'ajudes per a la rehabilitació sostenible del parc públic institucional de comunitats autònomes per a tot tipus d'edificis de titularitat i ús públic, en el qual les esmentades ajudes provenen del fons europeu assignat al Mecanisme de Recuperació i Resiliència (MRR), ha inclòs l'actuació 10F1/18, Restauració i rehabilitació del Palau de Calatayud (carrer del Miquelet, 5, València).  
Per tot l'exposat, per evitar el doble finançament d'aquest projecte amb fons FEDER i fons del Mecanisme de Recuperació i Resiliència, PIREP, la Conselleria d'Hisenda i Model Econòmic proposa una minoració de crèdit en el capítol 6 del programa 612.30 Patrimoni de la Generalitat, per import de 312.000 euros, que implica la procedent anul·lació d'ingressos.  
A aquest efecte i en virtut del que es disposa en l'article 50 de la Llei 1/2015, d'hisenda pública, sector públic instrumental i subvencions, i en els articles 21 i 24 de la Llei 8/2021, de pressupostos de la Generalitat per a l'exercici 2022, la Conselleria d'Hisenda i Model Econòmic adopta la següent resolució:  
  
Primer  
Autoritzar una anul·lació de crèdits en el pressupost d'ingressos, en l'aplicació 790.21 «FEDER. Programa operatiu 2021-2027», per import de 312.000 euros.  
  
Segon  
Autoritzar una anul·lació de crèdit en l'aplicació pressupostària 10.31.21.513.08.6 per import de 312.000 euros.  
  
Tercer  
A conseqüència de l'import anul·lat es modifiquen en l'FP3 del programa 612.30, Patrimoni de la Generalitat, les dades relatives a l'aplicació d'ingressos 790.21 «FEDER. Programa operatiu 2021-2027», que queden establits en els termes següents:  
València, 9 de desembre de 2022.- El sotssecretari de la Conselleria d'Hisenda i Model Econòmic (p. d. Resolució de 8.06.22; DOGV 9360): Daniel González Serisola.